[{"text_idx": "#000001", "text": "Cafodd y Ganolfan Dreftadaeth ei hagor yng Nghapel Seilo yn 2003 ac mae ynddi gyfoeth o wybodaeth ac arddangosfeydd diddorol am hanes yr ardal a datblygiad y safle hyd at heddiw."}, {"text_idx": "#000003", "text": "Detholiadau o ffilmiau a rhaglenni radio sy\u2019n dod a\u0302\u2019r pentref chwarelyddol prysur yma yn o\u0302l yn fyw trwy atgofion pobl a fu\u2019n byw ac yn gweithio yn yr ardal."}, {"text_idx": "#000004", "text": "Casgliad mawr, sydd yn dal i dyfu, o luniau o Nant Gwrtheyrn. Mae croeso i chi edrych trwy ein llyfrau ffotograffau."}, {"text_idx": "#000006", "text": "Gemau cyfrifiadurol wedi eu cynllunio\u2019n arbennig i brofi eich gwybodaeth chi am waith bob dydd gwraig ty\u0302 yn Oes Victoria, enwau lleoedd ar benrhyn Lly\u0302n a phopeth Cymraeg a Chymreig."}, {"text_idx": "#000007", "text": "Pan fyddwch yn ymweld a\u0302 Nant Gwrtheyrn, beth am deithio trwy amser a dod i weld bwthyn y chwarelwr? Mae\u2019r ty\u0302 hwn a\u2019i holl gynnwys wedi cael eu hailgreu i ddangos sut y byddai chwarelwr a\u2019i deulu wedi byw yn 1910."}, {"text_idx": "#000008", "text": "Yn y pentref ceir dwy res o dai teras a godwyd yn 1878 wedi i gwmni\u2019r chwarel benderfynu bod angen llety mwy parhaol ar gyfer chwarelwyr Porth y Nant. Galwyd y ddau deras yma yn Trem y Mo\u0302r a Threm y Mynydd."}, {"text_idx": "#000009", "text": "Ydych chi wedi clywed am stori garu drist Rhys a Meinir, y ddau gariad o Nant Gwrtheyrn? Yn ystod eich ymweliad a\u0302\u2019r Nant, cofiwch fynd i weld y goeden symbolaidd lle y carcharwyd y briodferch ifanc ar ddydd ei phriodas."}, {"text_idx": "#000010", "text": "Cre\u0308wyd y cerflun hwn gan yr artistiaid Awst & Walther ar gyfer prosiect celf arbennig yn Barclodiad-y-Gawres, Ynys Mo\u0302n ym Mehefin 2014. Eu bwriad oedd creu moment o ffocws er mwyn adlewyrchu ar y berthynas rhwng unigolion a thirwedd, gan dynnu sylw at ein persbectif cyfyngedig gweledol ni. O fewn y cerflun mae lle i un person sefyll \u2013 wedi\u2019i gysgodi rhag y gwynt, a\u2019r gwydr fel rhyw lens dadansoddol o flaen ein llygaid."}, {"text_idx": "#000011", "text": "Mae\u2019r teitl \u2018Tu Hwnt\u2019 yn ein hysgogi ni i geisio gweld ymhellach na\u2019r amlwg, i geisio mynd ymhellach na\u2019r swyn rhamantaidd mae tirlun yn ei gynhyrfu ynom ni. Rydym yn byw mewn amser lle mae dyfodol tirweddau fel arfordir Cymru yn ansicr oherwydd cynhesu byd-eang a lefelau mo\u0302r yn codi, oherwydd y ffyrdd anghyfrifol mae\u2019r ddynolryw wedi trin yr amgylchedd. Sut fath o gysylltiadau newydd gallwn ddychmygu rhwng pobl a thirwedd?"}, {"text_idx": "#000012", "text": "Yn byw a gweithio yng Nghaernarfon a Berlin, mae Manon Awst a Walther yn gweithio fel ti\u0302m artistig ers 2007. Maent wedi arddangos eu gwaith gofodol, cerfluniau a pherfformiadau yn rhyngwladol ac yn hynod falch fod \u2018Tu Hwnt\u2019 wedi darganfod cartref newydd mor briodol yn Nant Gwrtheyrn. Roedd yn hynod bwysig iddynt fod y darn yn sefyll ar arfordir Cymru, gan fod gorwel y mo\u0302r yn haen hanfodol i ystyr y gwaith."}, {"text_idx": "#000013", "text": "Tre\u2019r Ceiri ydy un o henebion mwyaf hynod Cymru. Cafodd ei dwyn i sylw\u2019r cyhoedd yn gyntaf gan Thomas Pennant, a ysgrifennodd ei lyfr enwog \u2018Tours of Wales\u2019 am ei deithiau o gwmpas Cymru. Mae lleoliad trawiadol Tre\u2019r Ceiri wedi denu ymwelwyr a cherddwyr ers blynyddoedd."}, {"text_idx": "#000014", "text": "Y dystiolaeth archeolegol gynharaf o bobl yn ymsefydlu yn yr ardal ydy\u2019r ddwy fryngaer enwog o Oes yr Haearn sy\u2019n coroni\u2019r tir uchel uwchben Nant Gwrtheyrn. Bu pobl yn byw yn Nhre\u2019r Ceiri a\u2019r Eifl rhwng 150 CC a 400 OC. Ychydig a wyddom am y trigolion cynnar yma, ar waha\u0302n i\u2019r ffaith eu bod yn dibynnu\u2019n helaeth ar yr haearn lleol ac yn ei allforio a\u2019i werthu."}, {"text_idx": "#000015", "text": "Mae rhwydwaith o lwybrau sy\u2019n amrywio o ran pellter a gallu yn amgylchynnu\u2019r dyffryn. Yma cewch cyfres o linciau at wefannau sy\u2019n rhoi mwy o wybodaeth am lwybrau cerdded yr ardal, gan gynnwys ambell i sialens all fod o ddiddordeb:"}, {"text_idx": "#000019", "text": "Rhowch eich manylion isod i dderbyn ein cylchlythyr a'r diweddaraf gan Nant Gwrtheyrn."}]